આપણા સમાજમાં સંતો અને સમાજ સુધારકોનું સ્થાન પૂજનીય છે. આવા સાચા સમાજ સુધારક નિસ્વાર્થી નેતા સ્વર્ગસ્થ પૂજ્ય ગલબાભાઈના જીવન વિશે જેટલું લખીએ તેટલું ઓછું છે.બનાસકાંઠા જિલ્લાની જનતાના લોકલાડીલા નેતા સ્વર્ગસ્થ પૂજ્ય ગલબાભાઈ સને ૧૯૫૨થી રાજકીય ક્ષેત્રમાં પ્રવેશી સમાજસેવાના સૂત્રધાર બન્યા. સમાજની નિસ્વાર્થ સેવાનો પ્રવાહ ત્યારથી શરૂ થઈ ચૂક્યો હતો.આપણો બનાસકાંઠા જિલ્લો શિક્ષણ ક્ષેત્રે બિલકુલ પછાત હતો. સાથે સાથે જિલ્લાની મધ્યમ અને પછાત વર્ગની પ્રજા ગરીબી અને ગુલામીના પરતંત્ર વિચારોમાં ગળાડૂબ ડૂબેલી હતી. લોકોમાં સામાજિક કુરૂઢિઓ દ્રઢ હતી.